МОДЕЛ

Град/Општина, Председник општине………, Предшколска установа, коју заступа директор........, Дома здравља, који заступа директор.........., Центар за социјални рад, који заступа директор......., Завод за јавно здравље, који заступа директор.......

дана \_\_\_\_\_\_\_\_\_\_\_\_\_\_\_\_\_\_\_\_\_\_између следећих страна потписница закључују:

**ПРОТОКОЛ О САРАДЊИ**

**У ОБЛАСТИ ПОДРШКЕ РОДИТЕЉСТВУ И РАЗВОЈУ ДЕЦЕ**

Стране потписнице уређују своју сарадњу, ради свеобухватног развоја и унапређења у области подршке подстицајном родитељству и раном развоју деце, у граду/општини\_\_\_\_\_\_\_\_\_\_\_\_\_\_\_\_\_\_\_\_\_.

**Члан 1.**

Сврха овог Протокола је унапређење подршке подстицајном родитељству и раном развоју деце у локалној заједници кроз јачање сарадње надлежних институција ради бољег планирања и спровођења јавних политика и услуга из ових области.

Стране потписнице потписују овај Протокол у циљу развоја и унапређења међуинституционалне и међусекторске сарадње усмерене на размену информација, планирање и спровођење мера и заједничких активности, као и развоја заједничких интергисаних услуга у области подршке родитељству и раном развоју деце.

За праћење спровођења овог Протокола одговорни су заступници, односно овлашћена лица установа, као и Радно тело за подршку подстицајном родитељству и развоју деце, општине/града…

**Члан 2.**

Сарадња страна потписница овог Протокола огледа се у следећем:

1. учествовање у планирању и спровођење мера јавне политике из различитих области које су усмерене на подршку подстицајном родитељству и развоју деце;
2. размену података, односно информација између установа, односно институција;
3. успостављање нових и унапређење постојећих система интегрисаног прикупљања података;
4. планирање и спровођење заједничких, односно интегрисаних услуга;
5. формирање заједничке мреже за сарадњу са родитељима, посебно за њихово укључивање у процес дефинисања јавних политика и мера подршке родитељству и развоју деце, као и у праћење њиховог спровођења;
6. спровођење радионица и других облика едукације у свим областима заједничког деловања усмерених на подршку подстицајном родитељству и развоју деце;

**Члан 3.**

Стране потписнице се обавезују да именују представнике, односно контакт особе задужене за међусобну комуникацију и размену података и информација, која се остварује поред уобичајених начина комуникације, одржавањем редовних кварталних, а по потреби и ванредних састанака.

Стране потписнице се обавезују да ће представник, односно контакт особе именовати 15 дана од дана потписивања овог Протокола о чему ће обавестити све стране потписнице и Председника, односно координатора Радног тела за подршку подстицајном родитељству и развоју деце.

**Члан 4.**

Стране потписнице се обавезују да ће приликом размене података, информација и документације које су предмет размене поступати у складу са прописима који уређују заштиту тајности података и заштиту података о личности.

**Члан 5.**

Размена података између страна потписница врши се електронским путем или на основу писаног захтева.

По захтеву се поступа у најкраћем року.

Стране потписнице ће писаним путем разменити обавештења о околностима које отежавају или онемогућавају благовремено поступање по захтеву за доставу података.

Код размене података сагласно овом Протоколу, све стране потписнице су обавезне да са повереном документацијом поступају са пажњом и у доброј вери, уз узајамну обавезу чувања пословне тајне.

**Члан 6.**

Трошкови који би могли настати у оквиру примене овог Протокола сносиће свака страна потписница, у оквиру граница својих буџета, са изузетком других начина предвиђених у сваком конкретном случају.

**Члан 7.**

Овај Протокол се закључује на неодређено време.

Протокол почиње да се примењује даном потписивања.

**Члан 8.**

Измене и допуне Протокола се могу вршити уз сагласност свих страна потписница, у писаној форми, у истоврсном поступку којим је овај Протокол сачињен.

**Члан 9.**

Протокол може престати раскидом свих страна потписница.

Свака од страна потписница има право једностраног отказа, односно иступања у конкретном случају, путем писаног обавештења свим странама потписницама, уз отказни рок од 30 дана.

**Члан 10.**

Овај Протокол је сачињен у …. истоветних примерака, за сваку страну потписницу по 2 (два) примерка.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_